CELEX: 32018D1668
Language: hu
Date: 2018-11-06 00:00:00
Title: A Bizottság (EU) 2018/1668 végrehajtási határozata (2018. november 6.) a 2006/766/EK határozat I. mellékletének az emberi fogyasztásra alkalmas élő, hűtött, fagyasztott vagy feldolgozott kéthéjú kagylók, tüskésbőrűek, zsákállatok és tengeri haslábúak behozatala vonatkozásában engedélyezett harmadik országok és területek jegyzékében az Amerikai Egyesült Államokra vonatkozó bejegyzés tekintetében történő módosításáról (az értesítés a C(2018) 7207. számú dokumentummal történt) (EGT-vonatkozású szöveg.)

8.11.2018   
               
               
                  HU
               
               
                  Az Európai Unió Hivatalos Lapja
               
               
                  L 278/26
               
            
         A BIZOTTSÁG (EU) 2018/1668 VÉGREHAJTÁSI HATÁROZATA
         (2018. november 6.)
         a 2006/766/EK határozat I. mellékletének az emberi fogyasztásra alkalmas élő, hűtött, fagyasztott vagy feldolgozott kéthéjú kagylók, tüskésbőrűek, zsákállatok és tengeri haslábúak behozatala vonatkozásában engedélyezett harmadik országok és területek jegyzékében az Amerikai Egyesült Államokra vonatkozó bejegyzés tekintetében történő módosításáról
         
            
               (az értesítés a C(2018) 7207. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 11. cikke (1) bekezdésére,
         mivel:
         
                     (1)
                  
                  
                     A 854/2004/EK rendelet előírja, hogy állati eredetű termékek csak a rendelettel összhangban összeállított jegyzéken szereplő harmadik országból vagy harmadik ország bizonyos területeiről hozhatók be.
                  
               
                     (2)
                  
                  
                     A 854/2004/EK rendelet előírja továbbá, hogy az ilyen jegyzékek összeállításakor és naprakésszé tételekor figyelembe kell venni a harmadik országokban végzett uniós ellenőrzések eredményeit. A 882/2004/EK európai parlamenti és tanácsi rendelet (2) előírja, hogy a harmadik országok csak akkor tüntethetők fel e jegyzékekben, ha illetékes hatóságaik megfelelő biztosítékokat nyújtanak az uniós takarmány- és élelmiszerjog és állategészségügyi szabályok betartása, illetve az azokkal való egyenértékűség tekintetében.
                  
               
                     (3)
                  
                  
                     A 2006/766/EK bizottsági határozat (3) felsorolja azokat a harmadik országokat és területeket, amelyek megfelelnek a 854/2004/EK rendeletben említett kritériumoknak, és ennélfogva garantálni tudják, hogy a 2006/766/EK határozatban említett termékek eleget tesznek a fogyasztók egészségének védelme érdekében az uniós jogszabályokban megállapított egészségügyi feltételeknek, és ennek megfelelően exportálhatók az Unióba. Az említett határozat I. melléklete meghatározza azon harmadik országok jegyzékét, amelyekből emberi fogyasztásra alkalmas kéthéjú kagylók, tüskésbőrűek, zsákállatok és tengeri haslábúak hozhatók be. A jegyzék azokat a korlátozásokat is feltünteti, melyek érvényben vannak e termékek egyes harmadik országokból érkező behozatalára vonatkozón.
                  
               
                     (4)
                  
                  
                     Az Unióba irányuló exportra szánt kéthéjú kagylók tenyésztését szabályozó ellenőrzési rendszer értékelésére szolgáló legutóbbi uniós ellenőrzések az Amerikai Egyesült Államokban 2015-ben történtek. Ezek az ellenőrzések, valamint az Amerikai Egyesült Államok illetékes hatóságai által nyújtott biztosítékok azt mutatják, hogy a kéthéjú kagylók tenyésztése tekintetében Massachusetts és Washington államokban alkalmazandó feltételek a vonatkozó uniós jogszabályokban meghatározottakkal egyenértékű garanciákat nyújtanak. Ennek eredményeként engedélyezni kell az Amerikai Egyesült Államokban lévő Massachusetts és Washington államokból származó kéthéjú kagylók, tüskésbőrűek, zsákállatok és tengeri haslábúak behozatalát. A Bizottság a szóban forgó termékek kivitelére vonatkozó különleges feltételeket egy közegészségügyi tanúsítványban állapítja meg.
                  
               
                     (5)
                  
                  
                     A 2006/766/EK határozatot ezért ennek megfelelően módosítani kell.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2006/766/EK határozat I. mellékletében az Amerikai Egyesült Államokra vonatkozó bejegyzés helyébe a következő szöveg lép:
            
               
                           „US
                        
                        
                           Amerikai Egyesült Államok
                        
                        
                           Massachusetts és Washington állam”
                        
                     
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2018. november 6-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 139., 2004.4.30., 206. o.
         
         
            (2)  Az Európai Parlament és a Tanács 882/2004/EK rendelete (2004. április 29.) a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről (HL L 165., 2004.4.30., 1. o.).
         
            (3)  A Bizottság 2006/766/EK határozata (2006. november 6.) a kéthéjú kagylók, tüskésbőrűek, zsákállatok, tengeri haslábúak és halászati termékek behozatala tekintetében engedélyezett harmadik országok és területek jegyzékének létrehozásáról (HL L 320., 2006.11.18., 53. o.).